**AUTORUZRAUDZĪBAS PAKALPOJUMI**

Darba uzdevums

1. **Pakalpojuma nepieciešamības pamatojums**

Pasūtījums tiek veikts projekta Nr. 4.5.1.1/22/I/001 “Rīgas tramvaja infrastruktūras pielāgošana zemās grīdas tramvaja parametriem” (turpmāk – Projekts) ietvaros, kas tiek īstenots atbilstoši Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” un 2020.gada 28.jūlija Ministru kabineta noteikumu Nr. 467[[1]](#footnote-2) nosacījumiem, kā arī saskaņā ar Centrālo finanšu un līgumu aģentūru noslēgtā līguma par Projekta īstenošanu nosacījumiem, un citiem Projekta ieviešanu regulējošajiem normatīvajiem aktiem.

1. **Vispārīga informācija par objektu**
	1. Būvniecības iecere paredz esošas apakšstacijas ēkas pārbūvi un elektroiekārtu nomaiņu, t.sk. ar to saistīto inženiertīklu izbūvi, pārbūvi un atjaunošanu atbilstoši būvniecības ieceres *“11.apakšstacijas Ķengaraga ielā 3A ēkas pārbūve un elektroiekārtu nomaiņa.”* (turpmāk – Objekts) dokumentācijas risinājumiem.
	2. Būvniecības ieceres mērķis: 7.tramvaja maršruta posmā palielināt tādu sabiedriskā transporta lietotāju skaitu, kas izmanto videi draudzīgu sabiedrisko transportu, vienlaikus mazinot sastrēgumus un privātā autotransporta ietekmi uz vidi un gaisa kvalitāti, uzlabojot pārvietošanās pieredzi sabiedriskajā transportā un nodrošinot iespēju pasažieriem pārvietoties modernā, kvalitātes standartiem un vides pieejamības prasībām atbilstošā sabiedriskajā transportlīdzeklī, tajā skaitā tramvaja satiksmi padarot ātrāku un efektīvāku. Mērķa sasniegšanai tiek paredzēta tādu pasākumu īstenošana, kas nodrošinātu zemās grīdas tramvaja kustību, tajā skaitā attiecīgajam maršruta posmam paredzot energoapgādes objektu atjaunošanu, pārbūvi un jaunbūvi.
	3. Objekta adrese: Rīga, Ķengaraga iela 3A.
	4. Būves grupa, būves lietošanas veids: II grupa, 1251 Rūpnieciskās ražošanas ēkas.
2. **Darba uzdevuma apraksts, nosacījumi un līguma izpildes termiņš**
	1. Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā.
	2. Autoruzraugs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem, t.sk. nepieciešamības gadījumā nodrošina izmaiņu iestrādāšanu visās attiecīgajās objekta būvprojekta daļās, ja nepieciešams, informē par izmaiņām būvatļauju izdevušo institūciju un organizē atbilstošu saskaņošanas procedūru, kā arī ievērojot līguma par autoruzraudzības darbu veikšanu nosacījumus.
	3. Autoruzraudzības laikā autoruzraugs nodrošina šādu Objekta īstenošanai izstrādāto būvprojekta daļu un sadaļu autoruzraudzību:
		1. ģenerālplāns un teritorijas sadaļa – ceļu darbi (GP, TS-CD);
		2. arhitektūras risinājumi (AR);
		3. būvkonstrukciju risinājumi (BK);
		4. iekšējie elektroapgādes tīkli (EL);
		5. ārējie elektroapgādes tīkli (ELT);
		6. apkure un ventilācija (AVK-A, AVK-V);
		7. ūdensapgādes un kanalizācijas tīkli (UK, UKT).
	4. Autoruzraugs apņemas veikt autoruzraudzību no būvprojektā paredzēto būvdarbu uzsākšanas dienas līdz Objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts.
	5. Autoruzraudzības veikšanas termiņš Objektā tiek noteikts visā būvdarbu periodā līdz Objekta pieņemšanai ekspluatācijā. Orientējošais būvdarbu termiņš – 7 (septiņi) mēneši no atzīmes izdarīšanas būvatļaujā par būvdarbu uzsākšanas nosacījumu izpildi un nodošana ekspluatācijā 2 (divi) mēneši.
1. 28.07.2020. MK Not. Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” (ar grozījumiem 07.01.2021. un 07.09.2021.) [↑](#footnote-ref-2)